
 9820 гр. Смядово, пл. „Княз Борис І”№2; телефон: 05351/2033; факс: 05351/2226 

Obshtina_smiadovo@abv.bg    www.smyadovo.bg
На основание чл.26, ал.4 от ЗНА, във връзка с чл.77 от АПК, в 30-дневен срок от настоящото публикуване на НАРЕДБА ЗА ОПРЕДЕЛЯНЕТО И АДМИНИСТРИРАНЕТО НА МЕСТНИТЕ ТАКСИ И ЦЕНИ НА УСЛУГИ НА ТЕРИТОРИЯТА НА ОБЩИНА СМЯДОВО на Интернет страницата на Община Смядово, на всички заинтересовани страни се предоставя възможност да изразят своите становища и да дават предложения по изготвения проект, в срок до 10.10.2026 г. включително, в деловодството на общинската администрация или на e-mail: obshtina_smiadovo@abv.bg.
М О Т И В И

ПРОЕКТЪТ на НАРЕДБА ЗА ИЗМЕНЕНИЕ И ДОПЪЛНЕНИЕ НА НАРЕДБА ЗА ОПРЕДЕЛЯНЕТО И АДМИНИСТРИРАНЕТО  НА  МЕСТНИТЕ ТАКСИ И ЦЕНИ НА УСЛУГИ НА ТЕРИТОРИЯТА НА ОБЩИНА СМЯДОВО
1. Причини, налагащи приемането на подзаконовия нормативен акт:

         Промените в чл. 38, ал. 1, към същия член и новото приложение №15 и чл. 33, ал. 4 към същия член и новото приложение №16 са продиктувани от измененията в чл. 71 от  Закона за местните данъци и такси, който се прилага от  01.01.2026 г. 

        Измененията в Закона за местните данъци и такси, в сила от 01.01.2026 г., предвиждат промяна в реда за утвърждаването на декларации за освобождаване от такса битови отпадъци и определянето на такса битови отпадъци на база количество отпадъци с решение на Общински съвет. 

С проекта за изменение и допълнение се предлага промяна в действащата наредба, касаещи прилагането на разпоредбите на чл. 71 от Закона за местни данъци и такси.
2. Цели които се поставят с предлаганият проект на Наредба:

С настоящото предложение се цели синхронизация на местната нормативна уредба в частта за такса битови отпадъци във връзка с измененията в Закона за местните данъци и такси, в сила от 01.01.2026 г. 

          3.Очаквани резултати от приемането на предлагания проект на Наредба:

Промяната в текста на Наредбата и образеца на декларация ще доведат до уеднаквяване на местната нормативна уредба с измененията в Закона за местните данъци и такси, в сила от 01.01.2026 г.

 4.Финансови средства необходими за прилагането на Наредбата:
За прилагане на нормативната уредба не са необходими финансови и други средства, различни от тези, осигуряващи прилаганато на действащата в момента Наредбата за определянето и администрирането на местните такси и цени на услуги на територията на Община Смядово.
5. Анализ за съответствие с правото на Европейския съюз и Република България:

Настоящото предложение на Наредба за изменение и допълнение на Наредбата на Общински съвет - гр. Смядово за определянето и администрирането на местните такси и цени на услуги е подзаконов нормативен акт и е в съответствие с нормативните актове от по-висока степен, както и тези на европейското законодателство. Проектът на Наредбата ще бъде разгледан и обсъден на заседание на Общински съвет – гр. Смядово.
Дата на публикуване: 11.09.2026 г.

